Document ID: /roh_data/filtered/fineweb-2-filterrobots_roh.jsonl.gz/21102

La pandemia vegnia bain er anc ina giada a fatschentar durant la stagiun d'enviern, ils giasts indigens pudessan però vinavant sustegnair la branscha. Suenter ina stagiun da stad cun bun in tschintgavel damain pernottaziuns ch'avant la crisa quinta il KOF che la situaziun sa normalisescha zic a zic cunquai ch'i dettia probabel strusch pli restricziuns. Las pernottaziuns dals indigens pudessan schizunt surpassar il nivel d'avant corona.
Tar ils giasts da l'exteriur quinta il KOF anc adina cun in minus cumpareglià cun il nivel d'avant la crisa. Las cifras duessan sa normalisar sin la stagiun da stad 2022.